钦定古今图书集成/理学汇编/学行典/第006卷 > 《六行舍铭》〈序〉前人
## 钦定古今图书集成/理学汇编/学行典/第006卷 > 《六行舍铭》〈序〉前人

六行之目，爱之则也，行之情广矣。先王之教专于爱，其意可识也。孝，爱之本也；友，爱之切也；睦，爱之和也；姻，爱之分也；任，爱之信也；恤，爱之感也。任何以为爱？曰：“相信者不肯忮，相爱者不忍欺。”

孝

“远弗愧迩，终弗愧始，天且不违，凡我惟理”，是曰“天道，
成孝之纪；致精毕力，于心于迹，凡我可为，无欠无抑”，
是曰“人道，顺事之则。”

友

爱无衰于妻子，怨无生于货利。

睦

以礼正伦，以心笃爱。爱无偏私，伦纪蔼蔼。

姻

义以合物，情以生恩。义离匪道，恩亏匪人。

任

匪貌之共，维言之衷。众罔弗从。

恤

汝饱汝食，呻吟汝侧，独不隐恻噫，谁能不啬其积不
德于色耶？